**OBJAŠNJENJA DOKUMENTACIJE ZA NADMETANJE BROJ 1**

**Postupak nabave za osobe koje nisu Obveznici javne nabave (NOJN)**

**Evidencijski broj nabave:** EVB – 01/2019

**DATUM:** 05.07.2019.

**NARUČITELJ:** Dječji vrtić Osmijeh, Martina Kolunića 2a, Šibenik, OIB: 59829964625

**PREDMET NABAVE:** Usluge stručnjaka za upravljanje i administraciju projektom

 „I ti imaš razloga za Osmijeh“

**KONTAKT:** Franka Ercegović Kursan, telefon: +385 95 9130 014, adresa e-pošte:

 djecji.vrtic.osmijeh@si.t-com.hr

Sukladno točki 1.2 DZN, Na pravovremeni zahtjev gospodarskog subjekta za dodatnim informacijama u vezi s dokumentacijom za nadmetanje Naručitelj će pravovremeno dostaviti pojašnjenje na istim medijima na kojima je objavljena i Obavijest o nadmetanju i Dokumentacija za nadmetanje bez otkrivanja identiteta gospodarskog subjekta.

Zahtjev za pojašnjenje je pravodoban ako se dostavi najkasnije šesti dan od dana određenog za otvaranje ponuda na adresu: djecji.vrtic.osmijeh@si.t-com.hr. U predmetu poruke potrebno je navesti predmet i evidencijski broj nabave.

Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.

Ako iz bilo kojeg razloga pojašnjenje nije objavljeno najkasnije tijekom petog (5) dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet (5) dana od dana objave izmjene.

Tijekom roka za dostavu ponuda, Naručitelj može iz bilo kojeg razloga izmijeniti i/ili dopuniti Dokumentaciju za nadmetanje. Eventualne izmjene/dopune dokumentacije za nadmetanje bit će stavljene na raspolaganje putem internetske stranice [www.strukturnifondovi.hr](http://www.strukturnifondovi.hr). Eventualne izmjene/dopune Dokumentacije za nadmetanje bit će objavljene najkasnije tijekom petog (5) dana prije dana u kojem ističe rok za dostavu ponuda. Naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja Dokumentacije za nadmetanje.

**Naručitelj je zaprimio sljedeće zahtjeve za pojašnjenjima:**

|  |  |  |
| --- | --- | --- |
| **Datum** | **Upit** | **Pojašnjenje** |
| 26.06.2019. | 1. U točci 4. Uvjeti sposobnosti gospodarskog subjekta navodi se da GS treba dokazati da da raspolaže s dva stručnjaka, i to:

 * Stručnjak I. - Voditelj projekta – obrazovanje iz područja društvenih znanosti, polje ekonomija

 Uz navod „od stručnjaka I. se traži obrazovanje iz područja ekonomskih znanosti jer **priroda poslova koje se traži od stručnjaka I. neosporno zahtjeva stručno znanje ekonomske struke**“ –* Možete li točno navesti **o kojem se stručnom znanju ekonomske struke radi**, s obzirom na to da postoji više smjerova ekonomske struke (financije, marketing, kontroling, poduzetništvo i sl.)?
* Također, molimo vas da definirate **koji su to zadaci voditelja projekta za koje je potrebno stručno znanje ekonomske struke**?

 U duhu članka 425. Zakona o javnoj nabavi u kojem se navodi „da Državna komisija u žalbenom postupku, može (4) usvojiti žalbu te u tom slučaju poništiti odluku, postupak ili radnju u dijelu u kojem su zahvaćeni nezakonitošću uključujući diskriminirajuće tehničke, financijske i druge odredbe iz poziva na nadmetanje, dokumentacije o nabavi ili ostale dokumentacije u vezi s postupkom javne nabave, predlažemo da razmotrite da odredba za stručnjaka I. glasi „***Stručnjak I. - Voditelj projekta – obrazovanje iz područja društvenih znanosti“.***1. U točci 4. Uvjeti sposobnosti gospodarskog subjekta navodi se da „Navedeni zahtjev Naručitelj postavlja zbog nepoznavanja rada prema pravilima ESI fondova i zahtjeva za stručnom implementacijom svih projektnih zadataka.“. U točki 5.6.2. navodi se da se boduje „Broj projekata namijenjen za poduzetnike u kojem je stručnjak sudjelovao u provedbi“.
* Uz napomenu kako u statutu DV Osmijeh stoji da je „Dječji vrtić Osmijeh, Šibenik (u daljnjem tekstu Djeĉji vrtić) **javna**je predškolska**ustanova** koja ostvaruje programe (…) „ te uz napomenu kako su pravila izvještavanja unutar ESI fondova jednaka za sve prijavitelje neovisno o njihovom pravnom obliku, molimo pojašnjenje iz kojeg razloga se traži „**broj projekata namijenjen za poduzetnike u kojem je stručnjak sudjelovao u provedbi“**?

 U duhu članka 285. Zakona o javnoj nabavi u kojem se navodi da za „Kriteriji za odabir ponude ne smiju biti diskriminirajući, moraju biti povezani s predmetom nabave te moraju omogućiti učinkovito nadmetanje“, predlažemo da razmotrite da ova odredba glasi „***broj projekata u kojem je stručnjak sudjelovao u provedbi***“. | **1.** Vezano uz uvjete spospobnosti gospodarskog subjekta odnosno kvalifikacije voditelja projekta - Stručnjak I., zatraženo je stručno znanje ekonomske struke s područja financijskog poslovanja. Dječji vrtić Osmijeh ne raspolaže stručnom službom koja ima poznavanja poslova ovakve naravi odnosno iskustva u vođenju financijskog tijeka projekta značajne vrijednosti te rizika koje isti nosi, a koji bi se navedenom stručnom kvalifikacijom eliminirali ili sveli na minimum.Nastavno na to, zadaci voditelja projekta za koje je potrebno stručno znanje ekonomske struke odnose se ponajprije na izradu financijskog plana provedbe projekta, financijsko izvještavanje te upravljanje odobrenim sredstvima sukladno nacionalnim i EU računovodstvenim principima.**2.** Vezano uz točku 5.6.2. i bodovanje kako slijedi: „Broj projekata namijenjen za poduzetnike u kojem je stručnjak sudjelovao u provedbi“, podsjećamo kako Dječji vrtić Osmijeh nije obveznik javne nabave te se za sve postupke nabave vodi pravilima definiranim Prilogom III: Postupci nabave za osobe koje nisu obveznici Zakona o javnoj nabavi, uz poštivanje općih načela te pravila određenih Ugovorom o dodjeli bespovratnih sredstava. |